**Un nume emblematic este reinventat de Ford – noul Explorer este complet electric, proiectat și construit în Europa**

* Noul crossover Explorer deschide calea pentru un nou val de vehicule electrice pline de caracter, emblematice, care sunt adânc înrădăcinate în ADN-ul american, dar concepute pentru Europa.
* Complet electric, Explorer oferă o experiență digitală remarcabilă, cu un sistem multimedia complet nou, cu un ecran glisabil de 15 inchi, integrare wireless și sisteme de asistență avansate
* Spațiul inteligent de la interior conceput pentru depozitare este generos dimensionat, oferă un compartiment privat, iar consola centrală de 17 litri permite depozitarea obiectelor mari, precum un laptop
* Explorer se poate încărca de la 10 la 80% în 25 de minute, ceea ce îl face potrivit pentru călătorii lungi 1. Caracteristicile de confort variază de la posibilitatea de a schimba asistat benzile și până la funcția de masaj pentru scaunului șoferului
* Începând de astăzi, clienții pot experimenta [un test drive virtual cu noul Explorer](https://www.driveelectricexplorer.com/), într-o varietate de scenarii de conducere, de pe calculatorul personal sau de pe dispozitivele mobile.

**Koln, Germania, 21 martie 2023** – Ford a prezentat astăzi noul Explorer complet electric – un nou model plin de caracter care combină ingineria germană cu inconfundabilul stil american.

Explorer este primul dintr-un val de noi vehicule electrice inovatoare de la Ford și deschide calea unei reinventări complete a mărcii Ford în Europa. Noul crossover are cinci locuri pe două rânduri și este complet echipat pentru a permite drumuri către noi aventuri.

Proiectat și construit în Germania, Explorer oferă o experiență digitală remarcabilă, ajutând șoferii și pasagerii să rămână conectați în timp ce se află pe drum. Caracteristicile includ un ecran tactil glisabil, supradimensionat, denumit SYNC Move 2 și un sistem multimedia ce permite o conectivitate de top, alături de un sistem de sunet creat special pentru interiorul lui Explorer, integrare fără fir pentru aplicații mobile și tehnologie avansată de asistență pentru șofer. 3

Designul care inspiră sentimentul de aventură, alături de capacitatea portbagajului de 470 de litri fac din cel mai nou vehicul electric Ford un model ideal pentru explorarea orașului și nu numai. Consola centrală cu o capacitate de 17 litri permite depozitarea unui laptop de 15 inchi și alături de compartimentul privat face ca Explorer să stabilească un nou standard în segment.

Stilul exterior futurist este asortat cu un interior ultramodern, cu materiale și caracteristici premium, precum scaunele modelate sportiv și un soundbar sofisticat, mai apropiat de tipicul modelelor concept decât al vehiculelor de familie. Toate acestea vin împreună cu capacitatea de a încărca rapid de la 10 la 80% în doar 25 de minute 1 și de a avea acces, până anul viitor, la 500.000 de puncte de încărcare în toată Europa.

„Explorer este un pionier al noii game de vehicule electrice Ford. Adânc înrădăcinat în ADN-ul nostru american, dar construit în Köln pentru clienții noștri din Europa, Explorer este pregătit pentru orice aventură și perfect adaptat pentru necesitățile zilnice ale clienților noștri”, a declarat Martin Sander, director general, Ford Model e, Europa.

**Elegant, inteligent și pregătit pentru orice călătorie**

Un deschizător de drumuri pentru noua gamă de vehicule electrice Ford, noul Explorer este primul vehicul complet electric al companiei – construit în noul Centru de Electrificare din Koln (Germania). Până în 2030, în Europa, Ford se angajează să ofere exclusiv o gamă de modele complet electrice.

Noul sistemul multimedia SYNC Move 2 oferit de Explorer nu excelează doar prin conectivitatea de top, ci impresionează și cu ecranul tactil culisant de 15 inchi, care poate glisa ușor în sus și în jos, pentru a se adapta nevoilor șoferului, permițând astfel închiderea unui compartiment privat, perfect pentru depozitarea obiectelor de valoare. Un spațiu special creat pentru două telefoane mobile permite încărcarea fără fir 4, iar sistemul SYNC Move oferă compatibilitate fără fir cu Android Auto și Apple CarPlay 5.

Încărcarea se face cu ușurință, fie pe drum, fie acasă. Explorer poate ajuta la găsirea celor mai convenabile puncte de oprire de pe drum. Încărcarea la domiciliu poate fi programată pentru a utiliza energie electrică mai ieftină, acolo unde este disponibilă, dar și pentru a oferi o baterie complet încărcată și un interior preîncălzit pentru plecările matinale.

Explorer oferă, de asemenea, o serie de funcții pentru a se asigura că șoferii și pasagerii sunt la fel de relaxați și gata de plecare atunci când au ajuns la destinație ca în momentul în care au pornit la drum. Printre echipamentele oferite standard, care au rol de a crește confortul, notăm scaunele față și volanul încălzite, scaunul șoferului cu funcție de masaj și controlul climatizării care permite șoferului și pasagerului din față să aleagă propria temperatură. Accesul este facilitat de un sistem de pornire fără cheie, dar și de un hayon acționabil fără mâini, ceea ce înseamnă că proprietarii pot accesa portbagajul atunci când brațele lor sunt ocupate, folosind o mișcare simplă de balans a piciorului pe sub bara de protecție spate.

Sistemele avansate de asistență pentru șofer includ, pentru prima dată la un Ford în Europa, Assisted Lane Change (schimbarea asistată a benzii) 3, care facilitează schimbarea de bandă lină și în siguranță prin acționarea semnalizării și Clear Exit Assist 3, care oferă un avertisment despre apropierea bicicliștilor înainte de a deschide ușile într-o zonă aglomerată.

**Aventură în viața reală**

Pentru a ajuta la demonstrarea capacităților noului Explorer, Ford a făcut echipă cu o renumită aventurieră – Lexie Alford, cunoscută în Social Media și sub numele de Lexie Limitless. Ea este cea mai tânără persoană din istorie care a vizitat fiecare țară din lume și va porni într-o expediție globală la volanul noului Explorer complet electric. Expediția este inspirată de o femeie exploratoare, Aloha Wanderwell, care [a stabilit un record](https://www.guinnessworldrecords.de/world-records/428863-first-drive-around-the-world-female) în urmă cu 100 de ani, când a călătorit în jurul lumii cu un Ford Model T.

Clienții pot, de astăzi, să experimenteze un [test drive virtual cu noul Explorer](https://www.driveelectricexplorer.com/) într-o gamă variată de scenarii de conducere, de pe calculatorul personal sau de pe orice dispozitiv mobil.

Disponibil în două versiuni foarte bine echipate – denumite Explorer și Explorer Premium – noul Explorer complet electric poate fi comandat mai târziu anul acesta, de la un preț orientativ de pornire de sub 45.000 euro. 6

# # #

1 Timp de încărcare bazat pe simulările computerizate ale producătorului. Rata de încărcare scade pe măsură ce bateria atinge capacitatea maximă. Rezultatele dvs. pot varia în funcție de timpul maxim de încărcare și starea de încărcare a bateriei.

2 Nu conduceți în timp ce sunteți distras sau când utilizați dispozitive portabile. Folosiți sisteme operate vocal atunci când este posibil. Unele funcții pot fi blocate în timp ce vehiculul este în mers. Nu toate funcțiile sunt compatibile cu toate telefoanele.

3 Caracteristicile de asistență a șoferului sunt suplimentare și nu înlocuiesc atenția, judecata și nevoia șoferului de a controla vehiculul. Nu înlocuiește conducerea în siguranță. Consultați manualul de utilizare pentru detalii și limitări.

4 Este posibil ca încărcarea fără fir Qi disponibilă să nu fie compatibilă cu toate telefoanele mobile.

5 Necesită un telefon cu serviciu de date activ și software compatibil. SYNC Move nu controlează produsele terțeîn timpul utilizării. Părțile terțe suntsingurele responsabile pentru funcționalitatea lor.

6 Preț orientativ de pornire cu TVA – prețul final urmează să fie confirmat ulterior, în 2023. Prețul orientativ de pornire NU include eventualele reduceri din campaniile promoționale (ex: Rabla Pus).

**Datele din acest comunicat de presă reflectă specificațiile preliminare și erau corecte la momentul tipăririi. Cu toate acestea, politica Ford este una de îmbunătățire continuă a produselor. Ne rezervăm dreptul de a modifica aceste detalii în orice moment.**

**Datele omologate oficial vor fi publicate mai aproape de momentul punerii în vânzare.**

***Despre Ford Motor Company***

*Ford Motor Company (NYSE: F) este o companie globală cu sediul în Dearborn, Michigan, angajată să ajute la construirea unei lumi mai bune, în care fiecare persoană este liberă să se miște și să-și urmeze visurile. Planul Ford+ al companiei pentru creștere și creare de valoare combină punctele forte existente, noile capacități și relațiile mereu active cu clienții pentru a îmbogăți experiențele clienților și pentru a le consolida loialitatea. Ford dezvoltă și oferă camionete Ford inovatoare, SUV-uri, vehicule comerciale și vehicule de lux Lincoln, împreună cu servicii conectate. Compania face acest lucru prin intermediul a trei segmente de afaceri centrate pe client: Ford Blue, care proiectează vehicule iconice cu motoare pe combustie și hibride; Ford Model e care dezvoltă vehiculele electrice inovatoare împreună cu software încorporat care definește experiențe digitale mereu active pentru toți clienții; și Ford Pro care ajută clienții comerciali să își transforme și să-și extindă afacerile cu vehicule și servicii adaptate nevoilor lor. În plus, Ford urmărește soluții de mobilitate prin Ford Next și oferă servicii financiare prin Ford Motor Credit Company. Ford are aproximativ 173.000 de angajați în întreaga lume. Mai multe informații despre companie și despre produsele și serviciile sale sunt disponibile la corporate.ford.com.*

***Ford*** *este o marcă americană globală prezentă în Europa de mai bine de 100 de ani, care este dedicată libertății de mișcare care merge mână în mână cu îngrijirea planetei și a celorlalți. Planul Ford+ al companiei, cu unitățile de afaceri Model e, Ford Pro și Ford Blue, accelerează transformarea europeană către un viitor complet electric, cu o amprentă neutră de carbon până în 2035. Compania progresează cu noi vehicule electrice îndrăznețe, fiecare proiectate pentru clienții europeni. Vânzând și întreținând vehicule Ford pe 50 de piețe europene individuale, operațiunile includ, de asemenea, Ford Motor Credit Company, Ford Customer Service Division și 14 unități de producție (opt unități deținute în totalitate și șase unități mixte) cu patru centre cu sediul în Köln, Germania; Valencia, Spania și la joint venture-ul nostru din Craiova, România și Kocaeli, Turcia. Ford are aproximativ 34.000 de angajați la unitățile sale deținute în totalitate și la întreprinderile mixte consolidate și aproximativ 54.000 de oameni, dacă includem companiile neconsolidate din Europa. Mai multe informații despre companie, produsele sale și Ford Credit sunt disponibile la corporate.ford.com.*